Eurovision Song Contest 1997
Eurovision Song Contest 1997 var den 42. utgaven av Eurovision Song Contest, EBUs årlige sangkonkurranse for organisasjonens medlemsland. Konkurransen ble arrangert av irske RTÉ i Point Theatre i Dublin i Irland lørdag 3. mai 1997. Programledere var Carrie Crowley og Ronan Keating, sistnevnte kjent som vokalist i guttegruppen Boyzone. Dette var fjerde gang på fem år at Irland arrangerte finalen, og tredje gang finalen fant sted i Point Theatre. EBU økte dette året deltakerantallet fra 23 til 25 land. Italia gjorde en midlertidig retur etter fire års fravær, for så å forsvinne fra konkurransen igjen i 14 nye år.